הבן של שאול

הבן של שאול (בהונגרית: Saul fia) הוא סרט דרמה הונגרי בנושא השואה מ-2015 בבימויו של לאסלו נמש, זוכה פרס אוסקר ופרס גלובוס הזהב לסרט הזר הטוב ביותר. העלילה מתרחשת באוקטובר 1944 במחנה ההשמדה אושוויץ-בירקנאו, גיבור הסרט הוא שאול אוסלנדר, איש הזונדרקומנדו, יהודי-הונגרי מאונגוואר. בעת פינוי תא הגזים, מבחין שאול בילד גוסס אותו בודק מיקלוש רופא-אסיר יהודי, ולאחר מכן חונק אותו למוות רופא אס אס. שאול משכנע עצמו שמדובר בבנו ומחליט חרף כל הקשיים והסיכון לחייו להביא את הגופה לקבורה מכובדת. הוא מעלים את הגופה מהמשרפות ומחפש רב שיסייע לו במלאכת הקבורה בהתאם להלכה. בו בזמן מתארגנים עמיתיו לזונדרקומנדו למרד נגד הנאצים שמתכננים להיפטר מהם. שאול נאלץ לתמרן בין התפקיד שלו במרד וטובת הכלל לבין הצורך הרוחני שלו לקבור את הגופה. הרעיון לסרט נרקם אצל הבמאי והתסריטאי לאסלו נמש, לאחר שקרא את הספר "בכינו בלי דמעות - עדויותיהם של אנשי הזונדרקומנדו היהודים מאושוויץ" מאת גדעון גרייף ואת הספר "מגילות אושוויץ" ובו סיפוריהם של אנשי הזונדרקומנדו מאושוויץ. יחד עם התסריטאית הצרפתייה קלרה רויר, חקרו השניים את הנושא וכתבו את התסריט לסרט בסיוע סדנת היצירה של פסטיבל קאן ובסיוע החממה הבינלאומית לקולנוע ירושלים של בית הספר סם שפיגל לקולנוע ולטלוויזיה. על הליהוק היה אחראי בנימין פרידנברג. לתפקיד הראשי נבחר גזא רוהריג שאינו שחקן במקצועו אלא משורר הונגרי יהודי החי בניו יורק. במאי הסרט סיפר כי בחר בו בשל הבעות פניו ותנועות גופו המשתנות תדיר. בסרט משתתף שחקן ישראלי בתפקיד משנה - אמיתי קדר. בהתחלה התכוונו יוצרי הסרט להפיקו בצרפת אך לא זכו לתמיכה, הם חיפשו סיוע במימון תקציב הסרט בסך 1.5 מיליון אירו במדינות נוספות כולל ישראל, ללא הצלחה. לבסוף קיבלו סיוע מקרן הקולנוע הלאומית של הונגריה שמימנה 70% מהסכום, 25% על ידי פטור ממס לעסקים מקומיים הונגרים שסייעו להפקה ו-5% תמיכה מוועידת התביעות. צילום הסרט נעשה באופן מסורתי באמצעות סרט צילום בפורמט 35 מילימטר ולא באופן דיגיטלי, זאת על מנת לשוות לסרט מראה אותנטי יותר. בטכניקת הצילום שנבחרה עוקבת המצלמה אחר הגיבור ורק במקומות בהם נמצא ונחשף אליהם, וכוללת קלוז-אפים רבים על פניו. שלב הצילומים התפרש על פני 28 ימים, אורך הסרט הוא 107 דקות וכולל 85 שוטים בלבד, אף אחד מהם לא יותר מ-4 דקות. פרופ' גדעון גרייף שימש יועץ לבמאי הסרט לאסלו נמש. הסרט נבחר לפתוח את פסטיבל הסרטים של קאן וזכה ב"גראן פרי", הפרס השני בחשיבותו בפסטיבל. הוא זכה לשבחי מבקרי הקולנוע ובפרסי מבקרי הקולנוע של ניו יורק, לוס אנג'לס, בוסטון, שיקגו, וושינגטון סן פרנסיסקו ועוד. הסרט זכה בפרס אוסקר לסרט הזר הטוב ביותר, בפרס גלובוס הזהב לסרט הזר הטוב ביותר, בפרס איגוד המבקרים של רשתות השידור לסרט הזר הטוב ביותר, בפרס סטלייט, בפרס אינדפנדנט ספיריט לסרט הזר הטוב ביותר ובפרס באפט"א לקולנוע לסרט שאינו באנגלית. מדיה וקבצים בנושא הבן של שאול בוויקישיתוף אתר האינטרנט הרשמי של הבן של שאול (באנגלית) הבן של שאול, ברשת החברתית פייסבוק הבן של שאול, ברשת החברתית אקס (טוויטר) "הבן של שאול", במסד הנתונים הקולנועיים IMDb (באנגלית) "הבן של שאול", באתר נטפליקס "הבן של שאול", באתר AllMovie (באנגלית) "הבן של שאול", באתר Rotten Tomatoes (באנגלית) "הבן של שאול", באתר Box Office Mojo (באנגלית) "הבן של שאול", באתר Metacritic (באנגלית) "הבן של שאול", תסריט הסרט באתר Scripts.com (באנגלית) "הבן של שאול", במסד הנתונים הקולנועיים KinoPoisk (ברוסית) על הסרט באתר פסטיבל הסרטים של קאן אבנר שביט‏, בטר קול סול: ריאיון עם לסלו נמש על "הבן של שאול", סרט השואה הפייבוריט לזכייה באוסקר הזר, באתר וואלה, 4 בפברואר 2016 נירית אנדרמן, הסרט "הבן של שאול" מנסה לתאר את זוועות השואה כפי שהוליווד לא הצליחה, באתר הארץ, 7 בפברואר 2016 כוכב "הבן של שאול" מסביר כיצד איבד את האמון במין האנושי (ריאיון עם גזא רוהריג), באתר וואלה, 7 בפברואר 2016 גידי אורשר, "הבן של שאול"- חוויה מטלטלת, סולם אורשר, 11 בפברואר 2016 רון פוגל, ‏הבן של שאול - "אנטי פופולריזציה מטלטלת של השואה", באתר "סרט" אורי קליין, "הבן של שאול" מעלה מחדש את השאלה: האם אפשר ליצור סרט טוב על השואה?, באתר הארץ, 12 בפברואר 2016 יאיר רוה, "הבן של שאול", ביקורת, בבלוג הקולנוע "סינמסקופ", 12 פברואר 2016 מאיר שניצר, ‏הסיוט המושלם: "הבן של שאול" נע בין שתי גישות פילוסופיות ביחס לשואה, באתר מעריב אונליין, 12 בפברואר 2016 אבנר שביט‏, חיפשנו מלוכה, מצאנו אתונות: סרט השואה "הבן של שאול" לא מצדיק את הכתרים שקשרו לראשו, באתר וואלה, 12 בפברואר 2016 שמוליק דובדבני, "הבן של שאול": אי אפשר לברוח מהשואה, באתר ynet, 14 בפברואר 2016 יעל שוב, ביקורת: "הבן של שאול": השואה מעולם לא הוצגה כך בקולנוע, באתר Time Out תל אביב, 14 בפברואר 2016 אהרן פוירשטיין, צלם אנוש בלב האפר, מקור ראשון, מוסף "שבת", 1 במאי 2016 הסיפור הגדול של פסטיבל קאן: "הבן של סול" של לסלו נמש שפותח בחממת הקולנוע הבינלאומית זכה בGrand Prix, באתר בית הספר סם שפיגל לקולנוע ולטלוויזיה לירון זייד, ‏"כבר נערכים לחגיגות אחרי האוסקר", באתר ‏מאקו‏, 11 בינואר 2016 How 'Son of Saul' Defied the Dangers of Re-Creating the Holocaust, הוליווד ריפורטר, 16 בנובמבר 2015 יאיר רוה, צפו בפיץ' הראשון של יוצרי "הבן של שאול", באירוע הגמר של חממת התסריטים של ירושלים, בבלוג הקולנוע "סינמסקופ", 1 במרץ 2016 "Deutsche Verleiher meiden meinen Holocaust-Film", די וולט, 26 במאי 2015 אתר חדשות ערוץ 2, ‏סרט הונגרי-ישראלי העוסק בשואה זכה בפסטיבל "קאן", באתר גלובס, 25 במאי 2015